על מי מבוססת הסדרה "CSI: Cyber"?
ד"ר מרי אייקן
ישראל היא שחקנית משמעותית במלחמה בתקיפות סייבר. ביוני האחרון (2017) נערך בפעם השביעית כנס סייבר בינלאומי באוניברסיטת תל אביב, ונאמו בו בכירים בתחום מכ-50 מדינות. אחת הדוברות הייתה ד"ר מרי אייקן (Mary Aiken), שעליה מבוססת הסדרה "CSI: Cyber". ד"ר אייקן היא פסיכולוגית וחוקרת משטרתית של פשעי סייבר, והיא חוקרת את הקשר שבין האדם לטכנולוגיה ואת ההשפעה של הסייבר על המוח האנושי. פסיכולוגיית-סייבר היא תחום חדש יחסית, שמתמקד בפושעי סייבר ובהתנהגויות חריגות במרחב הווירטואלי (Cyber Space). לדברי אייקן, לכל פושע סייבר יש מניע שאותו צריך להבין כדי לפצח את זהותו, ולעיתים מדובר במניע עקיף, כמו לחבל בכל החברה כדי לפגוע בעובד ספציפי.
הסדרה "CSI: Cyber" מבוססת על הדמות של ד"ר מרי אייקן.